**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. június 19-i ülésére)

**TÁRGY: BESZÁMOLÓ AZ EGÉSZSÉGFEJLESZTÉSI IRODA TEVÉKENYSÉGÉRŐL**

Az Emberi Erőforrások Minisztériuma és Kiskőrös Város Önkormányzata TÁMOP-6.1.2.-11/3-2012-0022 azonosító számon Támogatási Szerződést kötöttek, a Kiskőrösi Kistérség Komplex Egészségfejlesztési Program megvalósítása céljából.

A Kiskőrösi Egészségfejlesztési Iroda 2014 óta áll a kiskőrösi járás lakosságának szolgálatában, tevékenységének célja az itt élők egészségfejlesztése, egészség-tudatosságának növelése, egészségmagatartásának formálása az egészség komplex – testi, lelki, szociális – értelmében.

A projekt fenntartási időszaka 5 év, amely 2019. évben lejár.

Az Egészségfejlesztési Iroda fenntartási időszakában végzett tevékenységről, szakmai munkájáról Dr. Nagy Miklós, szakmai vezető elkészítette a határozat-tervezet mellékletét képező beszámolót. A beszámolóban Dr. Nagy Miklós bemutatja az Egészségfejlesztési Irodában ellátott feladatokat.

A fentiek alapján javaslom, hogy a Képviselő-testület az Egészségfejlesztési Irodában elvégzett feladatok ellátásáról szóló beszámolót a mellékletben foglaltak szerint fogadja el.

**Kiskőrös, 2019. június 11.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület az Egészségfejlesztési Irodában ellátott feladatok ellátásáról szóló beszámolót a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal